Nacionalinė krepšinio lyga

Nacionalinė krepšinio lyga („VIKINGLOTTO – NKL“) – antra pagal pajėgumą Lietuvos krepšinio lyga. NKL savo veiklą pradėjo 2005 m., kai iki tol egzistavusi antroji pagal pajėgumą Lietuvoje krepšinio lyga – LKAL buvo reformuota į NKL ir RKL. NKL tapo tiesioginiu LKAL įpėdiniu.

Geografiniu principu lyga apima kone visą Lietuvą, siekiant populiarinti sportą ir ugdyti talentus. Pirmaisiais NKL čempionais tapo Vilniaus „Akademija-MRU“ krepšininkai. Prienų „Rūdupis“, Utenos „Juventus“, ir Pasvalio „Pieno žvaigždės“, sėkmingai pasirodžiusios Nacionalinėje krepšinio lygoje, žaidžia LKL.

Turnyro sistema 

Pastovios ir nusistovėjusios turnyro sistemos NKL neturi, o kiekvieno sezono pradžioje yra tvirtinami turnyro nuostatai artimiausiems metams.

Varžybos vyksta trimis etapais:

I etapas (reguliarusis sezonas; vyksta spalio-vasario mėnesiais)

Visos komandos sužaidžia tarpusavyje po 2 rungtynes, iš kurių 1 namuose ir 1 išvykoje. Komandos reguliariajame sezone sužaidžia po 28 rungtynes. Po dviejų ratų komandos pagal pajėgumą, t. y. pagal užimamas vietas turnyrinėje lentelėje, suskirstomos į dvi grupes. Pirmoje grupėje 7 stipriausios komandos tarpusavyje žaidžia po 2 rungtynes, iš kurių vienerias namuose ir vienerias išvykoje. Antroje grupėje 8 žemiausias vietas užėmusios komandos tarpusavyje žaidžia po 2 rungtynes, iš kurių vienerias namuose ir vienerias išvykoje. Šiame etape komandos kovojančios dėl 1–7 vietų sužaidžia po 12, o kovojančios dėl 5–15 vietų – po 14 rungtynių. Iš viso komandos reguliariajame sezone sužaidžia po 40 arba 42 rungtynes.

Pasibaigus I etapui, į II etapą (atkrintamąsias varžybas) patenka 1–12 vietas užėmusios komandos. Paskutinę (15) vietą reguliariajame sezone užėmusi NKL komanda automatiškai krenta į Regionų krepšinio lygą (RKL).

II etapas (atkrintamosios varžybos; vyksta kovo mėnesį)

Aštuntfinalyje 5–12 vietą užėmusios NKL komandos žaidžia iki 3 laimėtų rungtynių. Aštuntfinalyje susitinka 5–12, 6–11, 7–10, 8–9 vietas po reguliaraus sezono užėmusios komandos. 1–4 vietą reguliariajame sezone užėmusios komandos automatiškai patenka į ketvirtfinalį. Namų aikštės pranašumą aštuntfinalyje ir ketvirtfinalyje turi aukštesnę vietą reguliariajame sezone iškovojusi komanda.
Ketvirtfinalyje pirmą reitingą po aštuntfinalio etapo turinti komanda (1 vieta po reguliaraus sezono) susitinka su 8 reitingą turinčia komanda (8–9 poros nugalėtoja), antrą reitingą turinti (2 vieta po reguliaraus sezono) – su septintą reitingą (7–10 poros nugalėtoja) turinčia komanda, trečią reitingą (3 vieta po reguliaraus sezono) turinti komanda susitinka su šeštą reitingą (6–11 poros nugalėtoja) turinčia komandą, ketvirtą (4 vieta po reguliaraus sezono) – su penktą reitingą (5–12) turinčia komanda. Komandos žaidžia iki 3 laimėtų rungtynių.

Ketvirtfinalių laimėtojai patenka į pusfinalius. Antrame etape (pusfinaliuose) susitinka 1-(8-9) vietų ir 4-(5-12) vietų ketvirtfinalio varžybų porų nugalėtojai ir 2-(7-10) vietų ir 3-(6-11) vietų ketvirtfinalio varžybų porų nugalėtojai. Atkrintamųjų varžybų pusfinalių serijose komandos žaidžia iki 3 (trijų) pergalių. Namų aikštės pranašumą turi aukštesnę vietą reguliariame sezone užėmusi komanda. Pusfinalių laimėtojai patenka į finalą dėl I-os – II-os vietų, pusfinalių pralaimėtojai žaidžia serijoje dėl III-os-IV-os vietų.

III etapas (finalų serija; vyksta balandžio mėnesį)

Finalų serijoje išaiškinami čempionas, vicečempionas ir trečios vietos laimėtojas. Serijoje dėl III-čios – IV-os vietų žaidžiama iki 3 (trijų) laimėtų rungtynių. Serijoje dėl I-os – II-os  vietų žaidžiama iki 4 (keturių) laimėtų rungtynių.

Pirmosios rungtynės žaidžiamos aukštesnę vietą reguliariame sezone užėmusios komandos aikštėje, antrosios – žemesnę vietą užėmusios komandos aikštėje ir t. t.

Dabartiniai NKL klubai 

2021–2022 m. sezone Nacionalinėje krepšinio lygoje dalyvauja 14 klubų:

Finalai

Išnašos

Nuorodos 
 Oficiali svetainė

Lietuvos krepšinio lygos